Nogometne utakmice Bosna i Hercegovina – Meksiko
Prvu zvaničnu utakmicu nogometne reprezentacije Meksika i Bosne i Hercegovine odigrale su 9. februara 2011. godine u Atlanti. Golovima Javiera Hernándeza u 49. i Édgara Pacheca u 55. minuti utakmice Meksiko je zabilježio pobjedu. Sljedeću međusobnu utakmicu Meksiko i Bosna i Hercegovina odigrali su 31. maja 2012. u Chicagu. I ovog puta Meksiko je bio uspješniji rezultatom 2–1. Giovani dos Santos u 6. i Javier Hernández u 90. bili su strijelci za Meksiko dok je Edin Džeko u 29. minuti utakmice postigao jedini gol za Bosnu i Hercegovinu. U sklopu piprema za Svjetsko prvenstvo 2014. Meksiko i Bosna i Hercegovina odigrali su prijateljsku utakmicu gdje je ovog puta Bosna i Hercegovina ostvarila pobjedu. Jedini gol na utakmici postigao je Izet Hajrović u 41. minuti utakmice. U San Antoniu 31. januara 2018. Meksiko i Bosna i Hercegovina odigrali su prijateljsku utakmicu. Golom Hugo Ayale u 65. minuti utakmice Meksiko je zabilježio pobjedu. Adnan Šećerović, Kenan Pirić i Stjepan Lončar u ovoj utakmici zabilježili su debitantski nastup za Bosnu i Hercegovinu.